คลังดึงพรบ.กู้เงิน2ล้านล.
เงินกู้ 2 ล้านล้านสะดุดตอ คลังเผยเคาะโครงการไม่ได้
5 ก.พ. 2556

เงินกู้ 2 ล้านล้านสะดุดตอ คลังเผยเคาะโครงการไม่ได้
นายอารีพงศ์ ภู่ชอุ่ม ปลัดกระทรวงการคลัง กล่าวว่า กระทรวงการคลังยังจะไม่เสนอ พ.ร.บ.ให้อำนาจกระทรวงการคลังกู้เงิน เพื่อลงทุนโครงสร้างพื้นฐาน 2 ล้านล้านบาท ให้คณะรัฐมนตรี (ครม.) พิจารณาเห็นชอบในวันที่ 5 ก.พ. 2556 นี้ เนื่องจากตอนนี้ยังต้องพิจารณารายละเอียดโครงการที่จะต้องใช้เงิน
ปลัดกระทรวงการคลังยืนยันว่า จะเสนอให้ที่ประชุมรัฐสภาพิจารณาได้ทันภายในสมัยการประชุมปีนี้แน่นอน แม้ว่ายังไม่เสนอให้ ครม.พิจารณา พ.ร.บ.เงินกู้ได้ทันภายในสัปดาห์นี้ก็ตาม
รายงานข่าวแจ้งว่า โครงการที่มีปัญหายังเป็นเรื่องการลงทุนถนนสายรองทั่วประเทศประมาณ 5 หมื่นล้านบาท ที่มีการกระจายออกไปตามคำขอของสมาชิกพรรคเพื่อไทย ส่วนโครงการรถไฟความเร็วสูงได้ข้อสรุปแล้วทั้งหมดใช้งบประมาณ 5 แสนล้านบาท
นายชัชชาติ สิทธิพันธุ์ รมว.คมนาคม กล่าวว่า ขณะนี้ในส่วนของกระทรวงคมนาคมรับผิดชอบมีความพร้อมเสนอให้คณะรัฐมนตรีพิจารณาแล้ว โดยเป็นแผนโครงการลงทุนระบบราง เช่น โครงการรถไฟความเร็วสูง/รถไฟทางคู่ และรถไฟฟ้า 10 สาย โดยมีรายงานว่ากรอบยุทธศาสตร์การพัฒนาระบบคมนาคมขนส่งของประเทศจะเป็นการลงทุนโครงสร้างพื้นฐานระยะยาว 7 ปี ตั้งแต่ปีนี้ไปจนถึงปี 2563 ทั้งทางบก น้ำ และอากาศ รวมทั้งแผนรองรับการเปิดประชาคมเศรษฐกิจอาเซียน ประกอบด้วย